
ИЗИСКВАНИЯ НА ВЪЗЛОЖИТЕЛЯ  КЪМ  УЧАСТНИЦИТЕ

І. ОБЩИ УСЛОВИЯ
Тези указания определят правилата за подготовка и представяне на офертите за участие в обществената поръчка, като условията и реда, при които ще се избере изпълнител на поръчката е съобразен със Закона за обществените поръчки (ЗОП), Правилника за прилагане на закона за обществените поръчки (ППЗОП),  и свързаните с тях нормативни актове. Възлагането на обществената поръчка чрез публична покана дава равни възможности за участие на всички кандидати, отговарящи на изискванията на СОУ „Иван Вазов“ гр.Плевен в качеството му на Възложител.  

ІІ. УСЛОВИЯ ЗА УЧАСТИЕ
1. Участник в обществената поръчка, може да бъде всяко българско или чуждестранно физическо или юридическо лице, както и техни обединения.
2. Участниците са длъжни да спазват стриктно всички срокове и условия, установени в документацията за участие, както и тези, предвидени в настоящите указания в хода по осъществяване на обществената поръчка.
3. Участниците са длъжни да представят всички изискуеми документи, предвидени в публичната покана. 
4. Участниците могат да участвуват в обществената поръчка лично или чрез изрично упълномощено лице с нотариално заверено пълномощно. Правилото се прилага и за лицата, на които е възложено или по закон представляват участник. Един пълномощник не може да представлява повече от един участник.
5.  Кандидатът за изпълнител трябва да има внедрени системи за:

· контрол на качеството ISO 9001:2008 или еквивалент, с предметен обхват продажба, сервиз и поддръжка на компютърна и офис техника.

· управление на информационната сигурност по стандарт ISO/IEC 27001:2005 или еквивалент.

· управление на информационни услуги по стандарт ISO/IEC 20000-1:2005 или еквивалент.

· БДС EN ISO 14001:2005 - Системи за управление на  околната среда или еквивалент

· OHSAS 18001:2007 - Системи за управление на  здравето и безопасността при работа
5. От участие в обществената поръчка се отстранява участник в следните случаи:
5.1. Когато участникът не е представил някой от документите, предвидени в настоящата документация;
5.2. Когато участникът е представил оферта, която е непълна или не отговаря на предварително обявените условия в тази документация, или не е използувал изготвените от възложителя образци, или не са спазени указанията за изготвянето им или не отговаря на нормативните изисквания;

 5.3. Когато участникът е осъден с влязла в сила присъда, освен ако е реабилитиран, за: престъпление против финансовата, данъчната или осигурителната система, включително изпиране на пари, по чл.253 - 260 от Наказателния кодекс; подкуп по чл.301 - 307 от Наказателния кодекс; участие в организирана престъпна група по чл.321 и 321а от Наказателния кодекс; престъпление против собствеността по чл.194 - 217 от Наказателния кодекс; престъпление против стопанството по чл.219 - 252 от Наказателния кодекс;
5.4. Когато участникът е обявен в несъстоятелност или е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;
5.5. Когато участникът е в производство по ликвидация или се намира в подобна процедура съгласно националните закони и подзаконови актове;
5.6. Когато участникът е лишен от правото да упражнява определена дейност или професия съгласно законодателството на държавата, в която е извършено нарушението;
5.7. Когато участникът има парични задължения към държавата или към община по смисъла на чл.162, ал.2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социалното осигуряване или на данъци съгласно правните норми на държавата, в която участникът е установен;
5.8. Когато участникът или негов управител, член на управителен или контролен орган, както и временно изпълняващите тези длъжности, включително прокурист или търговски пълномощник, е "свързано лице" по смисъла на §1, т.1 от допълнителната разпоредба на Закона за предотвратяване и установяване на конфликт на интереси с Възложителя или със служители на ръководна длъжност в неговата организация, както и когато участникът е сключил договор с лице по чл.21 или чл.22 от Закона за предотвратяване и установяване на конфликт на интереси; 
5.9. Когато участникът е декларирал съгласие да участвува като подизпълнител в офертата на друг участник или е в съдружие с друг участник, или участвува пряко или косвено в управлението, контрола или капитала на дружество, което е участник в процедурата;

5.10. Когато представените от участника технически спецификации не отговарят на условията в тази документация.
Не може да участва в процедурата чуждестранно физическо или юридическо лице, за което в държавата, в която е установено, е налице някое от обстоятелствата по чл.47, ал.1 и ал. 2 от ЗОП.

Обстоятелствата по точки 5.6., 5.7., 5.8., се удостоверяват с декларации, като участниците са длъжни в процеса на провеждане на процедурата да уведомяват възложителя за всички настъпили промени в тези обстоятелства в 7-дневен срок от настъпването им. 

Когато кандидатите или участниците са юридически лица, изискванията на точки 5.6. до 5.8. се прилагат, както следва:

1. при събирателно дружество - за лицата по чл.84, ал.1 и чл.89, ал.1 от Търговския закон;

2. при командитно дружество - за лицата по чл.105 от Търговския закон, без ограничено отговорните съдружници;

3. при дружество с ограничена отговорност - за лицата по чл.141, ал.2 от Търговския закон, а при еднолично дружество с ограничена отговорност - за лицата по чл.147, ал.1 от Търговския закон;

4. при акционерно дружество - за овластените лица по чл.235, ал.2 от Търговския закон, а при липса на овластяване - за лицата по чл.235, ал.1 от Търговския закон;
5. при командитно дружество с акции - за лицата по чл.244, ал.4 от Търговския закон;

6. във всички останали случаи - за лицата, които представляват кандидата или участника.
7. в случаите по т. 1-6 – и за прокуристите, когато има такива; когато чуждестранно лице вече има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл.7, т.2 от ЗОП, а именно дипломатическите и консулските представителства на Република България към международните организации.

ІІІ. ФИНАНСИРАНЕ
Доставката, инсталирането, конфигурирането, и пускането  в употреба на 40 броя работни места  за изграждане на два компютърни кабинета в СОУ „Иван Вазов“ гр. Плевен в изпълнение на Национална програма „Информационни и комуникационни технологии в училище“ се финансира от бюджета на МОМН – 71 % по НП „ИКТ в училище“  и  29 % - от бюджета на училището.

ІV. УКАЗАНИЯ ЗА ПОДГОТОВКА НА ОФЕРТИТЕ
1. Общи положения

При подготвяне на офертата всеки участник трябва да се придържа точно към обявените от Възложителя условия. Участникът в процедурата може да промени, допълни или оттегли офертата си най-късно до изтичане на срока за получаване на офертите. Всеки участник има право да представи само една оферта включваща обявените позиции. Варианти на оферта не се допускат. Участникът трябва да заяви в офертата си дали при изпълнение на поръчката ще използва подизпълнители. Подизпълнителите също трябва да отговарят на изискванията от настоящите указания. Лице, което е дало съгласие и фигурира като подизпълнител в офертата на друг участник, не може да представя самостоятелна оферта.

Офертата се попълва на български език, включително и когато участник в процедурата е чуждестранно юридическо лице.

Копията на документите трябва да бъдат заверени от законния представител на кандидата с гриф “Вярно с оригинала”, подпис и печат.

По офертата не се допуска никакви вписвания между редовете, изтривания или корекции. 

Документите и данните в офертата се подписват само от лица с представителни функции, съдружници, съгласно удостоверението за актуално състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции съгласно изискванията на настоящата документация.

Всички документи трябва да са с дата на издаване, предшестваща подаването им с офертата не повече от 3 месеца или да са в срока на тяхната валидност, когато такава е изрично записана в тях. 

Когато участникът е чуждестранно юридическо лице или техни обединения, всички документи, приложени към офертата, които са на чужд език се представят и в превод, а в изрично предвидените в настоящата документация случаи – в легализиран превод. 
Когато документите или част от тях се представят от участниците – чуждестранни лица и в превод на български език, то в случай на противоречие между текстовете на чуждестранния и български език с предимство ще се ползва текста на български език.

Офертата следва да отговаря на изискванията, посочени в настоящата документация, и да бъде оформена по приложените към документацията образци. Представените образци в документацията за участие и условията описани в тях са задължителни за кандидатите. Предложенията на кандидатите трябва да бъдат напълно съобразени с тези образци.

Разходите, свързани с изготвянето и подаването на офертите са за сметка на участника. Възложителят, освен в нормативно предвидените случаи, при никакви условия няма да участва в тези разходи.
Всички разходи по подготовката и подаването на оферти са за сметка на участниците в процедурата, освен в случаите, посочени в чл. 39, ал. 5 от ЗОП Възложителят не носи отговорност за тези разходи, независимо от провеждането или изхода от провеждането й. 
2. Съдържание на офертата

 Всяка оферта за участие в процедурата задължително трябва да съдържа:
Съдържание на Плик №1 (голям плик) с надпис: „Доставка, инсталиране, конфигуриране и пускане в употреба на 40 / 4 сървъра и 36 терминални устройства/  броя терминални работни места за изграждане на два компютърни кабинета в СОУ „Иван Вазов“ гр.Плевен в изпълнение на Национална програма „Информационни и комуникационни технологии в училище“  в СОУ“Иван Вазов“ гр.Плевен ул.“Иван Вазов“ 46

 2.1. Оферта за изпълнение на поръчката и списък на документите, съдържащи се в офертата, подписани от представляващия участника (в оригинал); (Приложение №2)

Следва да бъдат изготвени по образеца от настоящата документация  и съпроводена от всички описани в образеца приложения, изискани от Възложителя. В офертата не се посочват цени. 
 2.2. Копие от удостоверение за актуално състояние или актуално удостоверение за вписване в Търговския регистър за българско юридическо лице, документ за регистрация на чуждестранно лице, съобразно националното му законодателство, а когато участникът е физическо лице – копие от документа за самоличност;  

 Документите по точка 2.2. се представят и от всяко физическо или юридическо лице, включено в обединение, което не е юридическо лице, както и за всеки подизпълнител на участника. Когато участникът в процедура е чуждестранно физическо или юридическо лице или техни обединения, документът по точка 2.2. се представя в легализиран превод.
2.3. Нотариално заверено пълномощно на лицето, упълномощено да представлява участника в процедурата.

Представя се, когато офертата (или някой документ от нея) не е подписана от управляващия, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата (документа) и да представлява участника в обществената поръчка. 

Когато някой от документите се подписва от пълномощник, в пълномощното следва изрично да се посочи документа, за който се прави упълномощаването. Декларациите в офертата не могат да бъдат подписвани от пълномощник. Тези правила се отнасят и за подизпълнителите.
2.4. Валидни сертификати ISO 9001:2008,  ISO/IEC 27001:2005, ISO/IEC 20000-1:2005,  БДС EN ISO 14001:2005, OHSAS 18001:2007 на участника;

2.5. Копие от сервизния договор между производителя на предлаганото оборудване и участника в процедурата;

2.6. Декларация, че предлаганите технически средства са оригинални, нови и неупотребявани, отговарят на международните стандарти за безопасност и електромагнитна съвместимост – свободен текст;

2.7. Документ/декларация, че предложената техника отговаря на европейската директива 2002/95/EC (RoHS); да се подчинява на директива 2002/96/EC(RoHS); да имат сертификати CE Mark; Energy star или еквивалент – за декларацията свободен текст;

2.8. Информация за инсталирани от участника решения от предложения тип през 2010, 2011, 2012 год., включваща в себе си: име на организацията, точен адрес, телефон и лице за контакт, както и евентуални референции – в таблица по години; 
2.9. Декларация по чл.47, ал.1 от ЗОП (оригинал);

 Декларацията се попълва, подписва и подпечатва по приложения образец към настоящата документация (Приложение №3). 
Декларация се подписва задължително от управляващия и представляващ дружеството или едноличен търговец. Когато управляващите дружеството са повече от едно лице, декларацията се попълва от всички лица от управителните органи на участника, а в случай, че членовете са юридически лица – от техния представител в съответния управителен орган. Декларацията се представя и от физическите и юридическите лица, участващи в състава на обединения, и от подизпълнителите на участника. Когато деклараторът е чуждестранен гражданин, декларацията се представя и в превод;

2.10. Декларация по чл. 47, ал. 2 от ЗОП (оригинал); 

Декларацията се попълва, подписва и подпечатва по приложения образец към настоящата документация (Приложение №4). 

Декларация се подписва задължително от управляващия и представляващ дружеството или едноличен търговец. Декларацията се представя и от физическите и юридическите лица, участващи в състава на обединения, и от подизпълнителите на участника. Когато деклараторът е чуждестранен гражданин, декларацията се представя и в превод.

2.11. Декларация по чл. 47, ал. 5 от ЗОП (оригинал);

Декларацията се попълва, подписва и подпечатва по приложения образец към настоящата документация (Приложение №5). 
Декларацията се подписва задължително от всички членове на управителните (не само от управителя и представляващ участника) и контролни органи на участника по регистрация, в това число и от лицата, временно изпълняващи тези длъжности, включително прокурист или търговски пълномощник. Когато лицата, участващи в управителните и контролни органи на дружеството на участника са юридически лица – декларацията се подписва от техния представител в съответния управителен или контролен орган.

Декларация се представя и за физическите и юридическите лица, участващи в състава на обединения, които не са юридически лица и за подизпълнителите на участника. Когато деклараторът е чуждестранен гражданин, декларацията се представя и в превод.
2.12. Административни сведения за кандидата (оригинал);
Попълва се приложения образец към настоящата документация (Приложение №9) и се подписва от участника или от лицето/лицата, които го представляват по възлагане или по закон;

2.13. Декларация за участие на подизпълнител (Приложение № 10);

2.14. Плик №2 „Предлагана цена“, който съгласно настоящата документация, следва да включва:

                2.14.1. Ценово преложение за изпълнение на поръчката (оригинал), (Приложение №6);

                 2.14.2.Парафиран проект на договор(Приложение №7), изготвен въз основа на образеца, приложен към настоящата документация. Парафирането на договора обвързва участника да сключи договор, ако бъде определен за изпълнител, съгласно приложения проект на договор.
Офертите следва да бъдат валидни със срок 60 календарни дни от крайния срок за получаване на оферти. Срокът на валидност на офертите представлява времето, през което участниците се обвързват с условията на представените от тях оферти. Предложение с по-малък срок на валидност ще бъде отхвърлено от възложителя като несъответстващо на изискванията.
Възложителят може да поиска писмено (чрез писмо или факс) от класираните участници да удължат срока на валидност на офертата до момента на сключване на договора. 

V. Представяне на офертите
Участниците предават офертите си в запечатан непрозрачен плик, с ненарушена цялост, върху който участникът посочва: 

- „Доставка, инсталиране, конфигуриране и пускане в употреба на 40 / 4 сървъра и 36 терминални устройства/  броя терминални работни места за изграждане на два компютърни кабинета в СОУ „Иван Вазов“ гр.Плевен в изпълнение на Национална програма „Информационни и комуникационни технологии в училище“
-Адрес на подател и лице за кореспонденция, телефон, факс и електронен адрес.

             Плик №1 (голям плик) съдържащ всички документи: от 2.1. до 2.12.; 
· Отделен, запечатан непрозрачен плик с надпис “Предлагана цена”, съдържащ 
Ценово предложение (Приложение №6) и парафиран проект на договор (Приложение №7).
       Комуникацията и всички действия на Възложителя и участниците, свързани с настоящата процедура, следва да бъдат на български език, в писмен вид и във форма, която недвусмислено да позволява да се установи автентичността на направените волеизявления, съгласно приложимите разпоредби на действащото законодателство в Република България.


Офертите трябва да бъдат получени от Възложителя на посочения в публичната покана адрес, не по-късно от деня и часа, посочени в поканата.

            При приемане на офертите върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ..

Възложителят не приема за участие в обществената поръчка и връща незабавно на участниците оферти, които са представени след изтичане на крайния срок за получаване, посочен в поканата или са представени в незапечатан, прозрачен или скъсан плик. Тези обстоятелства се отбелязват във входящия регистър. 

VІ. ПРОВЕЖДАНЕ НА ПРОЦЕДУРАТА
1. Отварянето на офертите ще се извърши на ……….2013г./………../ от …………. часа, в кабинета на Директора от длъжностни лица, определени със заповед на Директора на СОУ „Иван Вазов”, гр. Плевен. Същите лица извършват разглеждане и оценка на офертите.

2. Лицата по т.1 отварят пликовете по реда на тяхното постъпване и проверяват съответствието на офертите с обявените в настоящата документация изисквания. 
3. От процедурата се отстранява участник, който:

а) не е представил някой от изискуемите документите, посочени в настоящата документация;

б) за когото са налице обстоятелства по чл.47, ал.1, 2 и 5 от ЗОП;

в) който е представил оферта, която не отговаря на предварително обявените условия на възложителя; 
4. Комисията има право по всяко време да проверява заявените данни и факти от участниците, както и да изисква писмено представяне в определен от нея срок на допълнителни доказателства за обстоятелствата, изложени в офертата. Тези възможности не могат да се използват за попълване на офертите с документи, които са били изискани от възложителя, но не са представени от участниците, както и за промяна на предложения от подадените оферти. Не се вземат под внимание разяснения, които не са в отговор на искането или представляват изменение или допълване на офертата.
5. Участниците са длъжни в процеса на провеждане на обществената поръчка да уведомяват Възложителя за всички настъпили промени в обстоятелствата по чл.47, ал.1, 2 и 5 от ЗОП в деня, следващ деня на настъпването им.

6. Оценяването на предложенията се извършва по критерия “икономически най-изгодна оферта“, съгласно приложена методика за оценка.

7. На оценка подлежат само офертите на участниците, които не са отстранени от участие в процедурата и които отговарят на обявените в настоящата документация изисквания. 
8. Пликът с цената, предлагана от участник, чиято оферта не отговаря на изискванията на Възложителя, не се отваря. 

Ако някой участник е предложил цена, която е по-ниска с повече от 30 на сто от средната цена на останалите оферти, лицата, които разглеждат офертите изискват от него подробна писмена обосновка за предложената цена. Определя се разумен срок за представяне на обосновката, който не може да бъде по-кратък от 3 работни дни след получаване на искането за това.

Длъжностните лица могат да приемат писмената обосновка и да не предложат за отстраняване офертата, когато са посочени обективни обстоятелства, свързани с:

8.1. оригинално решение за изпълнение на услугата;

8.2. предложеното техническо решение;

8.3. наличието на изключително благоприятни условия за участника;

8.4. икономичност при изпълнение на услугата;
8.5. получена държавна помощ;
Когато участникът не представи в срок писмената обосновка или длъжностните лица преценят, че посочените обстоятелства не са обективни, както и когато длъжностните лица установят, че офертата на участника е с необичайно ниска цена поради получена държавна помощ, за която не е представено доказателство в определения срок, тя предлага офертата да се отхвърли и участникът да се отстрани. 

9. Възложителят уведомява писмено участниците в процедурата за резултатите от оценяването на офертите в 3-дневен срок от утвърждаване на протокола на комисията, и поканва класирания на първо място участник за сключване на договор.
10. Участниците имат право на достъп до протокола, като при писмено искане от тяхна страна, Възложителят е длъжен в 3-дневен срок от получаването му да им осигури достъп до него. Възложителят може да откаже достъп до информация,  съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията. При писмено искане от участник Възложителят е длъжен в 3-дневен срок от получаване на искането да предостави копие от протокола.

11. Възложителят уведомява писмено участниците, когато прекрати процедурата в 3-дневен срок от издаването на заповедта (решението). 
            VII. МЕТОДИКА ЗА ОЦЕНКА
За позиция 1 - Всяка една подадена оферта по обявената публична покана ще бъде оценена спрямо следните  критерии:
1. Предложена цена П1 – 20%

2. Технически характеристики и качество П2 – 60% 

3. Срок на доставка П3 - 10%
4. Брой реализирани терминални решения в училища П4 - 10%

	Показател – П

(Наименование)
	Относително тегло (%)
	Максимален брой точки
	Символично обозначение

	1
	2
	3
	4

	П1
	20%(0,20)
	100
	Тц

	П2
	60%(0,60)
	100
	Тхк

	П3
	10%(0,10)
	100
	Тсд

	П4
	10%(0,10)
	100
	Бтр


          Показател 1 (П1) -  “Предложена цена”, с максимален брой точки – 100 и относително тегло в комплексната оценка – 0,20.

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

Тц=100хCmin/Cn, където: 

където: “100” са  максималните точки по показателя;

“Cmin.” е най-ниската предложена цена;

“Cn” е цената на n- я участник.

Точките по първия показател на n- я участник се получават по следната формула:

П1=Тц х 0,20

“0,20” е относителното тегло на показателя

          Показател 2 (П2)
	
	Характеристика
	Параметри
	Точки

	
	Характеристики и качество

	1
	Xeon процесор за сървъра
	да
	10

	
	
	не
	0

	2
	Hyper-Threading на процесора на сървъра
	да
	30

	
	
	не
	0

	3
	Оперативна памет на сървъра
	>= 24 Gb
	30

	
	
	< 24 Gb
	0

	4
	Споделен дисков ресурс за всеки терминален клиент 
	> 120 GB
	20

	
	
	< =120 GB
	0

	5
	Обем на кутията на сървъра
	<= 13 литра
	10

	
	
	> 13 литра
	0

	Максимално възможни точки по показател „Характеристики и качество” – 100


Точките по втория показател на n- я участник се получават по следната формула:

П2=Тхк х 0,60

Тхк - е сбор от точките(по позиции 1 до 6) определени в таблицата за Показател 2

“0,70” е относителното тегло на показателя

           Показател 3 (П3) -  “Срок на доставка”, с максимален брой точки – 100 и относително тегло в комплексната оценка – 0,10.

Максималният брой точки получава офертата с предложен най-кратък срок на доставка – 100 точки. Точките на останалите участници се определят в съотношение към най-краткия предложен срок на доставка по следната формула:

Тсд=100хДmin/Дn, където: 

където: “100” са  максималните точки по показателя;

“Дmin.” е най-краткия срок на доставка(не по-малко от 1 ден);

“Дn” е цената на n-я участник.

Точките по третия показател на n- я участник се получават по следната формула:

П3=Тц х 0,10

“0,10” е относителното тегло на показателя

            Показател 4 (П4) -  “Брой реализирани терминални решения в училища”, с максимален брой точки – 100 и относително тегло в комплексната оценка – 0,10.

Максималният брой точки получава офертата съдържаща списък с най-голям брой реализирани терминални решения в училища – 100 точки. Точките на останалите участници се определят в съотношение към най-големия брой по следната формула:

Тсд=100хБn/Бmax, където: 

където: “100” са  максималните точки по показателя;

“Бmax.” е най-големия брой реализирани терминални решения в училища;

“Бn” е брой реализирани терминални решения в училища на n-я участник.

Точките по третия показател на n- я участник се получават по следната формула:

П4=Бтр х 0,10

“0,10” е относителното тегло на показателя
Комплексната оценка за КО  на n-тата позиция се изчислява по следната формула:

КОn = П1+П2+П3+П4

VІIІ. СКЛЮЧВАНЕ НА ДОГОВОР
Възложителят сключва писмен договор с участника класиран на първо място  и определен за Изпълнител. Договорът се сключва по приложения образец и не може да бъде безсрочен. 

Договорът включва задължително всички предложения от офертата на кандидата, определен за изпълнител.

Когато не се сключи договор с класираният на първо място участник, Възложителят може да определи за изпълнител, класирания на второ място участник и да сключи договор с него.
Договорът се сключва по приложения образец  след писменно уведомяване на участниците за резултата от проведената обществена поръчка и изтичане срока за обжалване. Жалба може да се подава в 10-дневен срок съгласно чл.120, ал.3 от Законът за обществени поръчки, пред Комисията за защита на конкуренцията на адрес: гр. София 1000, бул. Витоша №18, http://www.cpc.bg, e-mail: cpcadmin@cpc.bg.
Доставката, инсталирането, конфигурирането, и пускане  в употреба на договорената техника, трябва да се извърши в срок до 30 дни след сключване на договора.
Участниците следва да предложат гаранционен срок за оборудването по проекта „ИКТ в училище“,  не по малък от 36 месеца а за останалата техника минимум 12 месеца.

IX. КОНФИДЕНЦИАЛНОСТ

1. При подаване на офертата си участникът може да посочи коя част от нея има конфиденциален характер и да изисква от Възложителя да не я разкрива. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни.
2. Възложителят може да разкрие предоставената му конфиденциална информация в следните случаи:

а) При изпълнение на задължението си да изпрати информация за сключения договор до Регистъра за обществени поръчки;

б) Когато при писмено искане от участник възложителят изпълни законовото си задължение да му осигури достъп до протокола или предостави копие от протокола. В този случай възложителят ще положи грижа и може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

в) Когато информацията се разкрива пред компетентни власти в изпълнение на законово задължение.

г) Когато информацията е станала общодостъпна без това да е резултата от акт или пропуск на Възложителя.
Х. КОМУНИКАЦИЯ МЕЖДУ УЧАСТНИЦИТЕ В ПРОЦЕДУРАТА
1. Комуникацията и всички действия в процедурата, следва да бъдат извършвани в писмена форма и във форма, която недвусмислено да позволява да се установи автентичността на направените волеизявления, съгласно приложимите разпоредби на действащото законодателство в Република България.
2. Обменът на информация между Възложителя и участниците може да се извърши лично (на ръка), по електронна поща, чрез куриерска служба, препоръчана поща с обратна разписка или по факс на посочения от участника адрес, или на онзи друг адрес, за който участника е уведомил Възложителя при промяна.
3. До изтичане валидността на офертата, се считат за валидни адресите (в това число електронния адрес), телефонът и факсът посочени от участника в нея. В случай, че адресът, телефонът или факсът е променен и Възложителят не е уведомен за това, писмата ще се считат за редовно връчени. 

